Medlemsnyt+7.+oktober+2009

Kære alle medlemmer af Københavns Fødevarefællesskab,

tak for endnu en dejlig grøntsagsonsdag! Her følger en masse vigtig info om KBHFF - så sørg for at læs! Vi glæder os til at se jer! kærlig hilsen,dit fødevarefællesskab -- Københavns Fødevarefællesskab www.kbhff.dk info@kbhff.dk
 * Butiksmanual**Som led i, at vi får mere styr på processerne, er, at vi også får dokumenteret nogle af disse for at gøre det lettere at vide, hvad en 3-timers vagt i butikken indebærer. Denne viden er samlet i vores butiksmanual, som kan findes i wikien her: http://kbhff.wikispaces. com/ButiksmanualDenne side revideres løbende, efterhånden som vores processer bliver skarpere. Så sørg for at læse den igennem før du skal på vagt!
 * Vagtplan**Alle medlemmer i KBHFF skal arbejde 3 timer om måneden, og de fleste gør dette ved at tage vagter i butikken. Alle kan skrive sig på til en vagt på vores vagtplan, som kan findes på wikien her: http://kbhff.wikispaces. com/Vagtplan
 * Wiki-manual**Synes du det er svært at redigere wikien? Vi har lavet en lille introduktion til wikien til dig - på wikien: http://kbhff. wikispaces.com/Wiki_Manual
 * Butiksgruppen og Kommunikationsgruppen**Hvis du vil lære fødevarefællesskabet bedre at kende og være med til at spille en mere aktiv rolle i at forme den retning, som KBHFF skal tage, så kan du altid blive medlem af en af de to arbejdsgrupper. Kommunikationsgruppen holder møde onsdag d. 21. oktober kl. 17 i butikken - alle er velkomne!Butiksgruppen mødes typisk også om onsdagen i butikken. Spørg onsdagens nøgleansvarlige om nærmere info eller skriv til indkoeb@kbhff.dk.
 * Ny bestillingsfrist fredag kl. 18**Vi foretrækker klart, at folk bestiller og betaler nede i butikken fra uge til uge. Men hvis du er så uheldig ikke at kunne komme ned i butikken og bestille, så er det muligt at bestille til den følgende onsdag på mail til indkoeb@kbhff.dk. Vi skal dog have din bestilling SENEST den forudgående fredag kl. 18. Det er vigtigt at understrege, at dette kun skal bruges som en nødløsning. Vi har stadig brug for, at der bliver betalt forud for grøntsagerne, så vi har penge til at købe dem for.
 * Strategi-dag og generalforsamling d. 24. oktober kl. 13**Strategi-dagen og generalforsamlingen er så småt ved at falde på plads. Den kommer til at finde sted lørdag d. 24. oktober fra kl. 13 i Folkets Hus, Stengade 50 - på første sal.Vi regner med at lave fælles mad og spisning til hygge om aftenen med udgangspunkt i vores egne grøntsager. Hvis du gerne vil spise med, skal du være meget velkommen, men du skal give besked SENEST fredag d. 16. oktober kl. 18 - så vi kan nå at bestille fødevarer i god tid.